Matuku

Ko Matuku ko e kiʻi motu ia ʻi Lulunga, ʻa ia he tafaʻaki hihifo ʻo Haʻapai. ʻOku tuʻu ʻi he vahaʻa ʻo Haʻafeva mo Kotu. ʻOku tuʻu ʻi ai ʻa e kolo ʻi hono tafaʻaki tokelauhihifo, ko Matuku (kolo), 19.958° S 174.745° W. ʻOku ʻi ai ʻa ʻene lautohi ʻe taha. ʻOku ʻi ai ha uafu ʻi he matāfonua hahake, kae ʻoku ʻikai ngāueʻaki. Ko e fakatātā ʻo e tokoni fakatuʻapuleʻanga ʻoku liʻaki noa. Ko e tofiʻa ia ʻo Tuʻihaʻateiho.